**Zmluva o vodičskom kurze**

podľa §51 Občianskeho zákonníka a §2 ods. 1 písm. a) zákona č. 93/2015 Z.z. o autoškolách a o zmene a doplnení niektorých zákonov

uzavretá medzi

# **prevádzkovateľom autoškoly:**

obchodné meno: Autoškola Stredná odborná škola agrotechnická - Agrotechnikai Szakközépiskola , Hlavná 54 ,Moldava nad Bodvou

sídlo/miesto podnikania: Hlavná 54, 045 01 Moldava nad Bodvou

IČO: 42102341

DIČ: 2022675325

číslo bankového účtu: SK15 8180 0000 0070 0033 6745

telefonický kontakt: 0909 182 843

e-mail: autoskola.sosmoldava@gmail.com

(ďalej len „**autoškola**“)

a

# **účastníkom kurzu:**

meno a priezvisko: .............................................................................................................................

dátum narodenia: ........................................ miesto narodenia: ......................................................

adresa bydliska: .............................................................................................................................

číslo občianskeho preukazu: .............................................................................................................................

telefonický kontakt: ........................................ e-mail : .....................................................................

(ďalej len „**účastník kurzu**“)

v nasledovnom znení:

**Článok 1**

**Predmet zmluvy**

Touto zmluvou sa autoškola zaväzuje poskytnúť účastníkovi kurzu výučbu a výcvik v rámci prípravy na skúšku odbornej spôsobilosti na vydanie oprávnenia viesť motorové vozidlo v skupine ....................... (ďalej len „vodičský kurz“) a účastník kurzu sa zaväzuje za to zaplatiť autoškole cenu vodičského kurzu podľa platného cenníka autoškoly v čase uzatvorenia tejto zmluvy.

**Článok 2**

**Cena vodičského kurzu**

1. Účastník kurzu sa zaväzuje zaplatiť autoškole cenu vodičského kurzu vo výške ...................... eur.
2. Cenu vodičského kurzu sa účastník kurzu zaväzuje autoškole zaplatiť:

☐ najneskôr v deň začatia kurzu, alebo

☐ v mesačných splátkach vo výške minimálne 200 eur, pričom prvá splátka je splatná v deń začatia kurzu a každá ďalšia mesačná splátka je splatná vždy do konca ďaľšieho mesiaca, a to až do úplného zaplatenia ceny vodičského kurzu.

1. Cenu vodičského kurzu sa účastník kurzu zaväzuje autoškole zaplatiť:

☐ bezhotovostným prevodom na bankový účet autoškoly uvedený v záhlaví tejto zmluvy alebo

☐ v hotovosti .

1. Autoškola sa zaväzuje vydať účastníkovi kurzu účtovný doklad o zaplatení vodičského kurzu.

**Článok 3**

**Začatie a trvanie vodičského kurzu**

1. Zmluvné strany sa dohodli, že vodičský kurz sa začne v mesiaci .......................................
2. Vodičský kurz môže trvať najviac 12 mesiacov odo dňa začatia kurzu.

**Článok 4**

**Obsah a priebeh vodičského kurzu**

1. Vodičský kurz pozostáva z výučby teórie a z praktického výcviku.
2. Výučba teórie zahŕňa výučbu predpisov o cestnej premávke, výučbu teórie vedenia vozidla a zásad bezpečnej jazdy a výučbu základov konštrukcie vozidiel a ich údržby. Na riadne ukončenie vodičského kurzu je účastník kurzu povinný absolvovať 71 vyučovacích hodín. Výučba teórie bude prebiehať v dňoch a čase dohodnutých v skupine na adrese školy, Hlavná 54 v Moldave nad Bodvou.
3. Praktický výcvik zahŕňa praktický výcvik vo vedení motorového vozidla a praktický výcvik v údržbe motorového vozidla. Pre riadne ukončenie vodičského kurzu je účastník kurzu povinný absolvovať 38 vyučovacích hodín praktického výcviku vo vedení motorového vozidla a 1 vyučovaciu hodinu praktického výcviku v údržbe motorového vozidla.
4. Účastník kurzu je povinný sa zúčastniť vyučovacích hodín výučby teórie a praktického výcviku podľa harmonogramu vyučovacích hodín dohodnutého s autoškolou.
5. Vyučovacia hodina výučby teórie a praktického výcviku trvá 45 minút. V jednom dni výučba teórie a praktického výcviku môže trvať maximálne 9 vyučovacích hodín. Denne môže výučba teórie trvať najviac jeden vyučovací celok trvajúci šesť vyučovacích hodín. Denne môže praktický výcvik trvať najviac jeden výcvikový celok trvajúci a) šesť hodín výcviku v údržbe vozidla, b) dve vyučovacie hodiny na trenažéri alebo na autocvičisku alebo na náhradnej výcvikovej ploche alebo c) tri vyučovacie hodiny výcviku v cestnej premávke.
6. Priebeh vodičského kurzu sa zaznamenáva v cestnom informačnom systéme. Na tento účel autoškola pred začatím výcviku dočasne poskytne účastníkovi kurzu identifikačné zariadenie (token), ktoré je účastník kurzu povinný vrátiť autoškole po ukončení vodičského kurzu. Účastníkovi bude poskytnutý token na registráciu výučby po zaplatení zálohy 7 eur.

**Článok 5**

**Vymeškanie vyučovacích hodín**

1. Účastník kurzu sa zaväzuje absolvovať všetky vyučovacie hodiny výučby a praktického výcviku určené autoškolou.
2. Ak účastník vodičského kurzu vymešká viac ako 10 % z predpísaného počtu vyučovacích hodín výučby teórie, tak pre riadne dokončenie vodičského kurzu je účastník kurzu povinný chýbajúce vyučovacie hodiny nahradiť individuálne s inštruktorom autoškoly podľa platného cenníka autoškoly.
3. Ak účastník vodičského kurzu vymešká viac ako 30 % z predpísaného počtu vyučovacích hodín výučby teórie, tak pre riadne dokončenie vodičského kurzu je účastník kurzu povinný chýbajúce vyučovacie hodiny nahradiť v novom kurze, do ktorého ho autoškola presunie.

**Článok 6**

**Predčasné ukončenie vodičského kurzu**

1. Účastník kurzu je oprávnený predčasne ukončiť vodičský kurz v autoškole a kontinuálne pokračovať vo výučbe a v praktickom výcviku v inej autoškole z akéhokoľvek dôvodu. O tejto skutočnosti je povinný bez zbytočného odkladu informovať autoškolu písomne na adresu sídla autoškoly alebo na e-mailovú adresu autoškoly, ktoré sú uvedené v záhlaví zmluvy.

**Článok 7**

**Zánik zmluvy**

1. Táto zmluva zaniká
2. dňom absolvovania vodičského kurzu v rozsahu vymedzenom v článku 4 tejto zmluvy; autoškola sa zaväzuje vydať účastníkovi kurzu osvedčenie o absolvovaní kurzu,
3. uplynutím 12 mesiacov odo dňa začatia kurzu, ak účastník kurzu v tomto období neabsolvoval vodičský kurz v rozsahu vymedzenom v článku 4 tejto zmluvy v dôsledku vymeškania vyučovacích hodín; účastník kurzu v tomto prípade nemá nárok na vrátenie zaplatenej ceny vodičského kurzu,
4. predčasným ukončením vodičského kurzu podľa článku 6 tejto zmluvy;
5. dohodou zmluvných strán,
6. výpoveďou zo strany účastníka kurzu; účastník kurzu je oprávnený vypovedať túto zmluvu aj bez uvedenia dôvodu, pričom výpoveď je účinná nasledujúci deň po dni, kedy bola autoškole doručená výpoveď.
7. Ak k zániku zmluvy došlo výpoveďou zo strany účastníka kurzu podľa článku 7 bod 1 písm. e) tejto zmluvy alebo predčasným ukončením vodičského kurzu podľa článku 7 bod 1 písm. c) tejto zmluvy, tak autoškola sa v lehote 10 pracovných dní od nadobudnutia účinnosti výpovede alebo od nasledujúceho dňa po oznámení o predčasnom ukončení vodičského kurzu zaväzuje účastníkovi kurzu vrátiť rozdiel medzi zaplatenou cenou vodičského kurzu a cenou vyučovacích hodín, ktoré účastník kurzu do zániku zmluvy absolvoval (preplatok).

**Článok 8**

**Záverečné ustanovenia**

1. Zmluva nadobúda platnosť a účinnosť dňom jej podpísania oboma zmluvnými stranami. Prílohou tejto zmluvy je čestné vyhlásenie účastníka kurzu.
2. Zmluvné strany potvrdzujú, že predmetná zmluva je vypracovaná v dvoch vyhotoveniach, pričom každý z jej účastníkov si ponechá jeden jej rovnopis.
3. Zmluvné strany vyhlasujú, že zmluvu uzatvorili na základe ich slobodnej vôle, zmluva nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu zmluvu podpísali.

V Moldave nad Bodvou dňa : .....................................................................................................

**------------------------------------------------ ------------------------------------------------**

**autoškola účastník kurzu**

**(zákonný zástupca)**

# **Čestné vyhlásenie účastníka kurzu**

Dolupodpísaný/á .......................................................................................................................................................

nar. .............................................................................................................................................................................

adresa bydliska ..........................................................................................................................................................

týmto čestne vyhlasujem, že:

* som spôsobilý na právne úkony,
* nemám nevykonaný trest alebo sankciu zákazu činnosti viesť motorové vozidlo, ktorý mi uložil orgán verejnej moci v Slovenskej republike, alebo orgán verejnej moci iného štátu,
* nemám zadržaný vodičský preukaz orgánom verejnej moci v Slovenskej republike alebo orgánom verejnej moci iného štátu,
* orgán verejnej moci v Slovenskej republike alebo orgán verejnej moci iného štátu nerozhodol o obmedzení alebo o odobratí môjho vodičského oprávnenia,
* netrpím chorobou alebo zranením, ktoré by ma robili nespôsobilým/ou viesť motorové vozidlo,
* lekárskou prehliadkou alebo psychologickým vyšetrením bolo zistené, že som spôsobilý/á viesť motorové vozidlo len za určitých podmienok

☐ nie

☐ áno, a to za nasledovných podmienok: .......................................................................................

* nepoznám iné dôvody, ktoré by mi bránili v riadnej účasti na vodičskom kurze v rozsahu dohodnutom v zmluve o vodičskom kurze.

V Moldave nad Bodvou dňa : ............................................................................................................................

**-------------------------------------------------------------------------------------------------------------------------------**

**účastník kurzu, alebo v prípade neplnoletosti aj zákonný zástupca**